CELEX: E2016C0139
Language: da
Date: 2016-06-28 00:00:00
Title: EFTA-Tilsynsmyndighedens beslutning nr. 139/16/KOL af 28. juni 2016 om bemyndigelse af Norge til at fravige Europa-Parlamentets og Rådets forordning (EF) nr. 216/2008 med hensyn til flyvetidsbestemmelser for luftfartsselskabet Widerøes Flyselskap AS [2016/2014]

17.11.2016   
            
            
               DA
            
            
               Den Europæiske Unions Tidende
            
            
               L 310/87
            
         EFTA-TILSYNSMYNDIGHEDENS BESLUTNING
   Nr. 139/16/KOL
   af 28. juni 2016
   om bemyndigelse af Norge til at fravige Europa-Parlamentets og Rådets forordning (EF) nr. 216/2008 med hensyn til flyvetidsbestemmelser for luftfartsselskabet Widerøes Flyselskap AS [2016/2014]
   EFTA-TILSYNSMYNDIGHEDEN HAR —
   
      under henvisning til den retsakt, der henvises til i punkt 66n i bilag XIII til EØS-aftalen
      
         Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF
          (1) som ændret (»retsakten«),
      som tilpasset EØS-aftalen ved protokol 1 hertil, særlig artikel 14, stk. 7, i retsakten
   
   under henvisning til udtalelse fra EFTA-udvalget for transport af 10. juni 2016,
   under henvisning til EFTA-Tilsynsmyndighedens (»Tilsynsmyndigheden«) beslutning 103/13/KOL af 13. marts 2013 om bemyndigelse til det medlem af kollegiet, der har særligt ansvar for transport, til at træffe visse beslutninger og foranstaltninger (dok. nr. 578349), og
   ud fra følgende betragtninger:
   Norge meddelte EFTA-Tilsynsmyndigheden og Det Europæiske Luftfartssikkerhedsagentur (»agenturet«), at landet havde til hensigt at indrømme luftfartsselskabet Widerøes Flyselskap AS en fravigelse af bestemmelserne i ORO.FTL.210, litra a), i bilag III til Kommissionens forordning (EU) nr. 965/2012 (2), hvad angår det maksimale antal tjenestetimer for et besætningsmedlem i 7, 14 eller 28 på hinanden følgende dage, ved godkendelse af en ordning med individuelle flyveplaner for luftfartsselskabet.
   Luftfartsselskabets foreslåede flyveplansordning er følgende:
   
                
            
            
               De tjenesteperioder, som et besætningsmedlem kan gøre tjeneste i, må ikke overstige i alt:
               
                           1)
                        
                        
                           70 tjenestetimer, som kan fordeles på 7 på hinanden følgende dage inden for en periode på 14 på hinanden følgende dage (i stedet for 60 tjenestetimer)
                        
                     
                           2)
                        
                        
                           90 tjenestetimer i 14 på hinanden følgende dage (i stedet for 110 tjenestetimer)
                        
                     
                           3)
                        
                        
                           180 tjenestetimer i 28 på hinanden følgende dage (i stedet for 190 tjenestetimer) fordelt så jævnt som praktisk muligt på hele perioden.
                        
                     
         Luftfartsselskabets foreslåede vagtordning (7 vagtdage/7 fridage) for piloter og kabinepersonale tager hensyn til dets flyvninger på ruter til og fra regionale lufthavne i Norge og det forhold, at dets besætningsmedlemmer pendler fra deres bopæl til besætningsbaser.
   Tilsynsmyndigeden konkluderer på grundlag af Det Europæiske Luftfartssikkerhedsagenturs vurdering, at fravigelsen kan sikre et sikkerhedsniveau svarende til det, som opnås ved anvendelse af ORO.FLT.210, litra a), i bilag III til forordning (EU) nr. 965/2012, såfremt de betingelser, der er fastsat i bilaget, opfyldes, og luftfartsselskabet iværksætter sine foreslåede afhjælpende foranstaltninger, der er anført i Norges brev af 9. december 2015.
   Foranstaltningerne i denne beslutning er i overensstemmelse med udtalelse fra EFTA-udvalget for transport —
   VEDTAGET DENNE BESLUTNING:
   Artikel 1
   Norge kan godkende en fravigelse af ORO.FTL.210, litra a), i bilag III i forordning (EU) nr. 965/2012, hvorved luftfartsselskabet Widerøes Flyselskab AS får tilladelse til at anvende følgende individuelle flyveplan:
   
                
            
            
               De tjenesteperioder, som et besætningsmedlem kan gøre tjeneste i, må ikke overstige i alt:
               
                           i)
                        
                        
                           70 tjenestetimer, som kan fordeles på 7 på hinanden følgende dage inden for en periode på 14 på hinanden følgende dage
                        
                     
                           ii)
                        
                        
                           90 tjenestetimer i 14 på hinanden følgende dage, samt
                        
                     
                           iii)
                        
                        
                           180 tjenestetimer i 28 på hinanden følgende dage fordelt så jævnt som praktisk muligt på hele perioden,
                        
                     
         såfremt de betingelser, der er fastsat i bilaget, og de afhjælpende foranstaltninger, Norge har redegjort for i sin meddelelse af 9. december 2015, er henholdsvis opfyldt og iværksat.
   Artikel 2
   Alle EFTA-landene har ret til at anvende de foranstaltninger, der er omhandlet i artikel 1 og anført i bilaget til denne beslutning, samt med forbehold for underretningspligten jf. artikel 14, stk. 6, i retsakten.
   Artikel 3
   Denne beslutning er rettet til Norge. Den engelske udgave er autentisk.
   Artikel 4
   Denne beslutning meddeles Norge, Island og Liechtenstein.
   
      Udfærdiget i Bruxelles, den 28. juni 2016.
      
         
            For EFTA-Tilsynsmyndigheden
         
         Helga JÓNSDÓTTIR
         
            Medlem af kollegiet
         
         Carsten ZATSCHLER
         
            Direktør
         
      
   
   
      (1)  EUT L 79 af 19.3.2008, s. 1.
   
      (2)  Den retsakt, der henvises til i punkt 66nf i bilag XIII til EØS-aftalen (Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008 (EUT L 296 af 25.10.2012, s. 1) som ændret) som tilpasset til EØS-aftalen ved dennes protokol 1.
   
      BILAG
      
         BETINGELSER FOR ANVENDELSE AF FRAVIGELSEN
      
      
                  i)
               
               
                  Luftfartsselskabet skal operere i overensstemmelse med reglerne for håndtering af risiko for træthed (Fatigue Risk Management — FRM), jf. ORO.FTL.120 i bilag III til forordning (EU) nr. 965/2012, og løbende føre tilsyn med effektiviteten af de foreslåede afhjælpende foranstaltninger. FRM-tiltagene godkendes senest 1. januar 2017 af det norske luftfartstilsyn.
               
            
                  ii)
               
               
                  Luftfartsselskabet skal nå delmålene i sin FRM-gennemførelsesplan, som er fremlagt for det norske luftfartstilsyn i selskabets anmodning om fravigelse.
               
            
                  iii)
               
               
                  Luftfartsselskabet skal forelægge det norske luftfartstilsyn resultaterne af databaseret kontrol af de individuelle elementer i selskabets flyveplansordning (f.eks. mødetid og tjeneste efter flyvning), navnlig når disse har indflydelse på hviletidens omfang.
               
            
                  iv)
               
               
                  Luftfartsselskabet skal indføje monitorering af flyvedata (FDM) og tendensanalyser, som giver anledning til yderligere undersøgelser, i dets reaktive FRM-processer.
               
            
                  v)
               
               
                  Luftfartsselskabet skal påvise, at dets system til indberetning af træthed udvikler sig i en mere proaktiv retning senest 24 måneder efter godkendelsen af fravigelsen. Der indgår delmål i evalueringen af luftfartsselskabets system til indberetning af træthed i det overordnede tilsynsprogram for selskabet.
               
            
                  vi)
               
               
                  Det norske luftfartstilsyn skal løbende og nøje overvåge, hvordan luftfartsselskabet med sin FRM-sikkerhedsstyring anerkender og afhjælper træthedsrisici, der måtte opstå inden for de første 24 måneder af fravigelsen. Herefter overvåges effektiviteten af luftfartsselskabets FRM af det norske luftfartstilsyn som led i dets løbende tilsynsaktiviteter.
               
            
                  vii)
               
               
                  Det norske luftfartstilsyn sikrer, at der gennemføres en uafhængig passende videnskabelig evaluering af fravigelsens virkning senest 24 måneder efter godkendelsen heraf. Det skal foretage en analyse af data vedrørende træthed hos kabine- og flybesætninger omfattende mindst to kilder af objektive data (f.eks. psykomotorisk årvågenhedstest (PVT-test) og aktigrafi) til evaluering af effektiviteten af de foreslåede afhjælpende foranstaltninger, som mindst skal omfatte:
                  
                              —
                           
                           
                              Virkningerne af akkumuleret træthed som følge af en høj arbejdsbyrde i en lang række sektorer og
                           
                        
                              —
                           
                           
                              effekten af anvendelse af overtid for akkumuleret træthed med henblik på at tilvejebringe dokumentation til fastsættelse af en effektiv præskriptiv grænse for anvendelse af overtid.
                           
                        I forbindelse med denne evaluering skal der foretages en vurdering af virkningerne af mindst fire på hinanden følgende tjeneste- og hviletidsforløb i perioder med høj operationel aktivitet inden for rammerne af fravigelsen, og der skal tages hensyn til luftfartsselskabets FRM-data samt alle videnskabelige data og den gældende lovgivningsramme på det pågældende tidspunkt.
               
            
                  viii)
               
               
                  Tilsynsmyndigheden og agenturet forelægges senest to år efter fravigelsens ikrafttrædelse en rapport om fravigelsens virkninger ledsaget af den evaluering, der henvises til i nr. vii).
               
            
                  ix)
               
               
                  Bistået af Det Europæiske Luftfartssikkerhedsagentur genbehandler EFTA-Tilsynsmyndigheden fravigelsen på grundlag af den ovennævnte rapport og evaluering og forbeholder sig retten til at ændre, suspendere eller tilbagekalde fravigelsen, hvis den finder det hensigtsmæssigt ud fra den foreliggende dokumentation på det pågældende tidspunkt.